Корецкий ижадының төп йүнәлеше — реаль ваҡиғаларға һәм енәйәт эштәренә таянып яҙылған криминаль сюжеттар. Данил Аркадьевич әҫәрҙәрендәге төп геройҙарҙың күбеһенең реаль прототиптары бар. Мәҫәлән, «Старик» әҫәрендәге ветеран-оперуполномоченный Игнат Филиппович образы Эске Эштәр министрлығы ветераны, элек Берия заманында Эске эштәр Халыҡ комиссариатында эшләгән Николай Иванович Бычков образынан күсереп яҙылған «Антикиллер» сериялы романдарҙағы Филипп Кореневтың (Лиса) прототибы — енәйәт эҙләү инспекторы Анатолий Рублёв (ҡушаматы-Лис). Уның романға ингән реаль тормошоноң ҡайһы бер эпизодтары автор тарафынан уйлап сығарылған кеүек уҡыла. Үкенескә ҡаршы, Рублёв инфаркттан бик йәшләй вафат була. Корецкийҙың Чечняла һуғышҡан, өҫтәүенә матур, тормошсан йырҙар ижад иткән танышы баҫып алыу төркөмө менән етәкселек итә. Ул Данил Аркадьевич романында махсус хәрби бүлексәләр менән етәкселек иткән командир прототибы.